|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

A **Fortaleza de San Pedro e San Paulo** (en ruso: *Петропа́вловская кре́пость*, *Petropavlovskaya Krepost*) é a cidadela orixinal de San Petersburgo, Rusia, fundada polo tsar Pedro o Grande en 1703 e construída seguindo os deseños de Domenico Trezzini entre 1706 e 1740. A comezos do século XX, seguía en uso como prisión polo goberno tsarista.

Hoxe en día está adaptada como a parte central e máis importante do Museo Estatal de Historia de San Petersburgo. O museo foi adquirindo pouco a pouco toda a fortaleza, coa excepción da estrutura que ocupa a Ceca de San Petersburgo.

Historia
--------

### Desde a fundación ata 1917

Fortaleza de San Pedro e San Paulo
A fortaleza foi fundada por Pedro o Grande o 16 de maioxul./ 27 de maio de 1703greg. sobre a pequena illa de Zayachi, no río Nevá. Erixida durante a Guerra do Norte, a fortaleza nunca entrou en batalla. Ten forma hexagonal con 6 bastións en cada un dos seus ángulos. Nun primeiro momento construíuse en madeira e terra, pero máis tarde reconstruíuse en pedra entre 1706 e 1740.

A partir de 1720, a fortaleza serviu de aloxamento á gornición da cidade e de cárcere de prisioneiros políticos, entre outros. O bastión de *Trubestskoy*, construído na década dos 1870, converteuse no bloque principal da prisión. En 1876 o grupo nihilista Zemlya i volya na súa primeira acción organiza, con éxito, a fuga de Piotr Kropotkin, algo que ninguén antes o conseguiu.

### Desde a Revolución Rusa

Durante a Revolución de Febreiro de 1917, a fortaleza foi atacada polos soldados amotinados do Rexemento Pavloskii o 28 de febreiroxul./ 12 de marzo de 1917greg. e os prisioneiros foron liberados. Baixo o Goberno Provisional, centos de oficiais tsaristas foron recluídos na fortaleza.

Tratouse de encarcerar ao tsar Nicolao II tralo seu retorno de Mogilev a Tsarskoe Selo o 8 de marzoxul./ 21 de marzogreg. pero finalmente foi recluído en Tsarskoe Selo. O 2 de xulloxul./ 15 de xullogreg. cando os bolxeviques intentaron o seu golpe, os 8000 homes gornición da fortaleza uníronse a eles. Finalmente rendéronse ás forzas gobernamentais o 4 de xulloxul./ 17 de xullogreg..

O 23 de outubroxul./ 5 de novembro de 1917greg. a fortaleza caeu rapidamente nas mans dos bolxeviques. Seguindo o ultimato do Soviet de Petrogrado aos ministros do Goberno Provisional no Palacio de Inverno, logo da salva do Cruceiro Aurora ás 21:00, os canóns da Fortaleza dispararon cara ao Palacio. Con tan só dous disparos, que apenas causaron danos, e os defensores renunciaron a renderse– nese momento. As 2:10 da mañá do 24 de outubroxul./ 6 de novembro de 1917greg. o Palacio de Inverno foi tomado polas tropas de Vladimir Antonov-Ovseenko; capturaron aos ministros e leváronos á fortaleza como prisioneiros.

En 1924, a maior parte da fortaleza foi convertida nun museo. En 1931, o Laboratorio de Dinámica do Gas foi engadido ao sitio. A estrutura sufriu moitos danos durante os bombardeos na segunda guerra mundial polas forzas do Terceiro Reich, que estaban asediando a cidade. Despois da guerra foi completamente restaurada e é unha das principais atraccións da cidade.

Galería de imaxes
-----------------

* Vistas da fortaleza
* Entrada desde a ponte IoannovskyEntrada desde a ponte Ioannovsky
* Catedral de San Pedro e San PauloCatedral de San Pedro e San Paulo
* Vista da Fortaleza e da Catedral desde o río NeváVista da Fortaleza e da Catedral desde o río Nevá

Notas
-----

1. 1 2  "Peter and Paul Fortress". *Saint-Petersburg.com*. Arquivado dende o orixinal o 20 de xullo de 2008. Consultado o 2009-06-19.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fortaleza de San Pedro e San Paulo*** |

|  |  |
| --- | --- |
|  | A Galipedia ten un portal sobre: ***Rusia*** |

### Bibliografía

* Wladimir, Berelowitch (1996). *Histoire de Saint-Pétersbourg*. Histoire des grandes villes du monde. París: Fayard. p. 480. ISBN 978-2-21359601-3. BM.

### Outros artigos

* Pedro I de Rusia
* Revolución Rusa de 1917
* Casa da Moeda de San Petersburgo

### Ligazóns externas

* Páxina oficial do museo

|  |  |
| --- | --- |
| Control de autoridades | 
* Wd: Q38646
* WorldCat
* VIAF: 173680393
* BRE: 3136856
* EBID: ID
* GeoNames: 7874168
* GND: 4220008-8
* NKC: xx0122543

 |